CELEX: 62020TN0726
Language: et
Date: 2020-12-15 00:00:00
Title: Kohtuasi T-726/20: 15. detsembril 2020 esitatud hagi – Grupa Azoty jt versus komisjon

1.3.2021   
            
            
               ET
            
            
               Euroopa Liidu Teataja
            
            
               C 72/26
            
         
      15. detsembril 2020 esitatud hagi – Grupa Azoty jt versus komisjon
      (Kohtuasi T-726/20)
      (2021/C 72/39)
      Kohtumenetluse keel: inglise
      
         Pooled
      
      
         Hagejad: Grupa Azoty S.A. (Tarnów, Poola), Azomureș SA (Tîrgu Mureş, Rumeenia), Lipasmata Kavalas LTD Ypokatastima Allodapis (P. Fáliro, Kreeka) (esindajad: advokaadid D. Haverbeke, L. Ruessmann ja P. Sellar)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni teatise – Suunised, mis käsitlevad teatavaid riigiabimeetmeid kasvuhoonegaaside saastekvootidega kauplemise süsteemis pärast 2021. aastat (1) – I lisa osas, milles see jätab vääralt välja väetisesektori;
               
            
                  —
               
               
                  märkida vastavalt ELTL artiklile 264, et vaidlustatud akti I lisa tagajärgi loetakse kehtivaks seni, kuni kostja võtab vajalikud meetmed Euroopa Kohtu otsuse täitmiseks vastavalt ELTL artiklile 266;
               
            
                  —
               
               
                  mõista käesoleva menetluse kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad seitse väidet.
      
                  1.
               
               
                  Esimene väide, et vaidlustatud akti I lisa on pädevuse puudumise tõttu puudulik.
                  
                              —
                           
                           
                              ELL artikli 5 lõigete 1 ja 2 kohaselt tegutseb liit talle liikmesriikide poolt antud pädevuse piires. Pädevus, mida aluslepingutega ei ole liidule antud, kuulub liikmesriikidele;
                           
                        
                              —
                           
                           
                              Mitte kostja, vaid liikmesriigid on direktiivi 2003/87/EÜ (muudetud) (2) artikli 10a lõike 6 alusel pädevad tegema kindlaks sektorid ja allsektorid ning võtma vastu sellise loetelu, nagu on toodud vaidlustatud akti I lisas.
                           
                        
            
                  2.
               
               
                  Teine väide, et vaidlustatud akti I lisa on olulise menetlusnõude (põhjendused) rikkumise tõttu puudulik.
                  
                              —
                           
                           
                              Vaidlustatud akti põhjendustest, mida nõuab ELTL artikkel 296, ei nähtu selgelt ja üheselt, millistel kaalutlustel arvutas kostja hageja sektori jaoks kaudsete heitkoguste heitemahukuse näitaja, mis on määrav tegur vaidlustatud akti I lisasse lisamiseks või sellest väljajätmiseks;
                           
                        
                              —
                           
                           
                              Põhjenduste esitamata jätmise tõttu ei ole hagejatel võimalik kaitsta oma õigusi ja Euroopa Kohus ei saa teostada kohtulikku kontrolli.
                           
                        
            
                  3.
               
               
                  Kolmas väide, et vaidlustatud akti I lisa sisaldab ilmseid hindamisvigu.
                  
                              —
                           
                           
                              Kostja peab kaalutlusõiguse kasutamisel, kui ta oma ELTL artikli 107 lõike 3 punktist c tulenevat pädevust teostades viib läbi kompleksset majanduslikku ja sotsiaalset hindamist, olema võimeline näitama, et ta hindas kõiki selle olukorra asjakohaseid tegureid ja asjaolusid, mida vaidlustatud akt pidi reguleerima. Kostja tegi mitu ilmset hindamisviga, kui ta jättis hagejate sektori välja vaidlustatud akti I lisas toodud rahastamiskõlblike sektorite loetelust, kuna ta (a) ei võtnud arvesse väetisesektori elektritarbimist puudutavaid asjakohaseid ja täielikke andmeid, et teha kindlaks sektori kaudsete heitkoguste heitemahukust, mille tagajärjel alahinnati sektori kaudsete heitkoguste heitemahukust ja jäeti see I lisast välja; (b) ei võtnud arvesse ja ei analüüsinud kõiki taotluses esitatud asjakohaseid tegureid, sest ta jättis hagejate tõendid tähelepanuta, ilma seda põhjendamata; (c) seoses kvalitatiivse hinnanguga hindas vääralt sektori liigitamist kütuse/elektri asendatavuse kriteeriumi alusel ning ei põhjendanud, miks sektori allsektoreid ei võetud selle kriteeriumi alusel I lisasse.
                           
                        
            
                  4.
               
               
                  Neljas väide, et vaidlustatud akti I lisa puhul on vääralt kohaldatud õiget hindamiskriteeriumi.
                  
                              —
                           
                           
                              Direktiivi 2003/87/EÜ artikli 10a lõikes 6 on nõutud, et sektoreid tuleks hinnata süsinikdioksiidi lekke „tõelise ohu“ hindamise kriteeriumi alusel;
                           
                        
                              —
                           
                           
                              Kostja kohaldas teistsugust testi ehk „märkimisväärse ohu“ testi. Seda tehes ei kohaldanud ta õiget seaduslikku testi.
                           
                        
            
                  5.
               
               
                  Viies väide, et vaidlustatud akti I lisa rikub läbipaistvuse põhimõtet.
                  
                              —
                           
                           
                              Vaidlustatud akti vastuvõtmise menetlus ei olnud olulistes aspektides läbipaistev, eelkõige: (a) kostja ei avaldanud ei vaidlustatud aktis ega sellega kaasnevas mõjuhinnangus andmeid, mida ta kasutas selleks, et arvutada kaudsete heitkoguste heitemahukuse näitajat, mis arvutati hagejate sektori jaoks; (b) kostja ei andnud selgitusi, mis oleks põhjendanud tema hinnangut selle kohta, millistel allsektoritel on kõige suurem elektrifitseerimise potentsiaal.
                           
                        
                              —
                           
                           
                              Kogu vaidlustatud akti vastuvõtmise menetluse käigus keeldus kostja informeerimast puudutatud isikuid, kuidas nende kaudsete heitkoguste heitemahukuse näitajat arvutatakse ja kuidas elektrifitseerimise kriteeriumi kohaldatakse, takistades viimastel seega kostjaga sisulise diskussiooni alustamist konsulteerimise ajal;
                           
                        
                              —
                           
                           
                              Seetõttu ei täitnud kostja ELTL artiklist 15 ja ELL artiklist 11 tulenevaid kohustusi tagada vaidlustatud otsuse I lisa vastuvõtmiseni viiva menetluse läbipaistvus.
                           
                        
            
                  6.
               
               
                  Kuues väide, et vaidlustatud akti I lisa rikub subsidiaarsuse põhimõtet.
                  
                              —
                           
                           
                              ELL artikli 5 lõike 3 kohaselt võtab Euroopa Liit valdkondades, mis ei kuulu liidu ainupädevusse, meetmeid ainult niisuguses ulatuses ja siis, kui liikmesriigid ei suuda piisavalt saavutada kavandatava meetme eesmärke, kuid kavandatud meetme ulatuse või toime tõttu saab neid paremini saavutada liidu tasandil;
                           
                        
                              —
                           
                           
                              Kuivõrd direktiivi 2003/87/EÜ artikli 10a lõikel 6 põhinevad riiklikud meetmed alluvad riigiabi kontrollile, rikkus kostja subsidiaarsuse põhimõtet, kui määras kindlaks ex ante loetelu, piiritledes sektorid ja allsektorid, mille kaudsete heitkoguste kulusid saab hüvitada, kuna (a) liikmesriigid saavad tegelikult tekkinud märkimisväärsete kaudsete kulude tõttu paremini hinnata iga tööstussektori süsinikdioksiidi lekke „tõelist ohtu“; (b) kostja võttis I lisa vastu, ilma et oleks piisavalt selgitanud niiviisi toimimise vajadust.
                           
                        
            
                  7.
               
               
                  Seitsmes väide, et vaidlustatud akti I lisa rikub proportsionaalsuse põhimõtet.
                  
                              —
                           
                           
                              Kostja rikub proportsionaalsuse põhimõtet, kuna ta: (a) ei püüa saavutada õiguspärast eesmärki edendada majanduse CO2 heite kulutõhusat vähendamist nii, et suure energiakasutusega sektoritel lubatakse investeerida energiatõhususse, selle asemel et viia nende tootmine kolmandatesse riikidesse; (b) asetab välja jäetud sektoritele ülemäärase koorma, samas kui vähem koormavad lahendused (nagu abi maksimaalse suuruse kehtestamine või tingimuslikkuse mehhanismid) täidaks vaidlustatud akti eesmärke vähemalt samamoodi; (c) avaldas rahastamiskõlblike sektorite hindamise peamised üksikasjad ainult neli päeva enne vaidlustatud akti avaldamist 25. septembril 2020, mis on ainult pisut rohkem kui kolm kuud enne praegu kohaldatava heitkogustega kauplemise süsteemi suuniste kehtivuse lõppemist. Seda tehes rikkus kostja ELL artikli 5 lõiget 4.
                           
                        
            
         (1)  ELT 2020, C 317, lk 5.
      
         (2)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32; ELT eriväljaanne 15/07, lk 631), muudetud.